hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Felújított játszótérnek örülnek a gyerekek – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Felújított játszótérnek örülnek a gyerekek
Facebook Twitter Tumblr Pinterest
Megújult a Puskin téri játszótér és annak környezete, amelyet pénteken hivatalosan is átadtak a pécsieknek. Hintán, mászókán és rugós játékokon szórakozhatnak a gyermekek, de az óriások kertje is számos kalandot rejteget.
A nyár a gyermekek számára az önfeledt szórakozásról szól, és kevés olyan hely van, ahol jobban érezhetnék magukat, mint egy felújított játszótéren. Ezt a célt szolgálja a Puskin téri játszótér is, amelyet pénteken adtak át hivatalosan a pécsieknek. Az újonnan telepített eszközöket nézve nem is gondolnánk: kétszeres erőfeszítést igényelt a Biokom NKft. részéről, hogy a tér most így nézzen ki.
– A játszótér és a park már a múlt hét végére felöltötte új köntösét – emelte ki Péterffy Attila, Pécs polgármestere a pénteki eseményen. – Majd jött a vasárnap, és olyan vihar csapott le a város keleti részére, amilyenhez hasonlót eddig ritkán lehetett látni. A vihar a Puskin teret sem kímélte, ezért a Biokomnak újra munkába kellett állnia, és helyreállítania a károkat.
A polgármester hozzátette, az elmúlt hetek viharai extrém kihívások elé állították a városüzemeltetésért felelős céget. Valószínű, hogy hosszútávon is hasonló időjárási jelenségekre kell berendezkedni, ezért köszönetét fejezte ki, hogy azok, akik a károk helyreállításáért felelnek tudják és teszik a dolgukat.
A munka valóban sok, hiszen a Biokom ebben az évben azt a célt tűzte ki, hogy városüzemeltetési feladatainak ellátása mellett megújítja a pécsi köz- és zöldterületeket. A Pintér János Parkmegújítási Programnak köszönhetően a Niké-szobor megszépült környezete valóban Pécs egyik legfőbb látványosságává vált, a Mandulás tornapálya felújított eszközei mozgásra csábítanak, a Panoráma-sétányon kialakított kilátóterasz pedig csodás látképet nyújt a városra. A sor méltó folytatása lett a Puskin tér.
– A park megújításának első elemeként tavaly ősszel 11 fát ültettünk el, hogy árnyékot adjanak majd az ide látogató családoknak – mondta Meixner Barna, a Biokom NKft. ügyvezető igazgatója. – Az elmúlt hetekben pedig a tereprendezést és az új fogadófelületek kialakítását követően megépítettük a gyermekek biztonsága érdekében a játszótér kerítését, és telepítettük az új játékokat, valamint padok, hulladékgyűjtő edényeket is kihelyeztünk.
Az ügyvezető megemlítette, hogy a téren az óriások kertjét is felfedezhetjük, ahova 180 olyan nagyméretű növénypalántát ültettek a Biokom munkatársai, amelyek mellett a gyermekek egészen aprónak érezhetik majd magukat.
A játszótér nem újulhatott volna meg Sík László Lajos önkormányzati képviselő 3 millió forintos támogatása nélkül. A képviselő az eseményen köszönetet mondott a Biokom munkatársainak a tér megszépítésében végzett tevékenységükért, és Pécs polgármesterének, amiért elfogadta, felkarolta és támogatta a felújításra tett képviselői javaslatot. Köszönetet mondott továbbá a választókörzetben élő pécsieknek is, amiért megértők, türelmesek voltak, és hittek abban, hogy gyerekeket 20 éven át szolgáló játszótér teljesen meg fog újulni.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Letették a reprodukciós kutatóközpont alapkövét Pécsett
2,8 Milliárd Forintos állami támogatásból fejlesztik a pécsi Szülészeti Klinikát
A járvány tovább zajlik, a veszélyhelyzet meghosszabbítása segíti a védekezést
A Pécsi Tudományegyetem Bölcsészet- és Társadalomtudományi Kara az első helyen áll a HVG listáján
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram